CELEX: 62019CB0047
Language: da
Date: 2019-10-07 00:00:00
Title: Sag C-47/19: Domstolens kendelse (Niende Afdeling) af 7. oktober 2019 – HA mod Finanzamt Hamburg-Barmbek-Uhlenhorst (anmodning om præjudiciel afgørelse fra Finanzgericht Hamburg – Tyskland) (Præjudiciel forelæggelse – det fælles merværdiafgiftssystem (moms) – direktiv 2006/112/EF – artikel 132, stk. 1, litra h)–j) – forskellige fritagelser med tilknytning til børn og unge og skole- og universitetsundervisning – undervisning i surfing og sejlads for skoler og universiteter – klasserejse)

9.3.2020   
            
            
               DA
            
            
               Den Europæiske Unions Tidende
            
            
               C 77/9
            
         
      Domstolens kendelse (Niende Afdeling) af 7. oktober 2019 – HA mod Finanzamt Hamburg-Barmbek-Uhlenhorst (anmodning om præjudiciel afgørelse fra Finanzgericht Hamburg – Tyskland)
      (Sag C-47/19) (1)
      
      (Præjudiciel forelæggelse - det fælles merværdiafgiftssystem (moms) - direktiv 2006/112/EF - artikel 132, stk. 1, litra h)–j) - forskellige fritagelser med tilknytning til børn og unge og skole- og universitetsundervisning - undervisning i surfing og sejlads for skoler og universiteter - klasserejse)
      (2020/C 77/12)
      Processprog: tysk
      
         Den forelæggende ret
      
      Finanzgericht Hamburg
      
         Parter i hovedsagen
      
      
         Sagsøger: HA
      
         Sagsøgt: Finanzamt Hamburg-Barmbek-Uhlenhorst
      
         Konklusion
      
      
                  1)
               
               
                  Begrebet »skole- og universitetsundervisning/skole- eller universitetsniveau« som omhandlet i artikel 132, stk. 1, litra i) og j), i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at det ikke omfatter undervisning i surfing og sejlads udført af surf- og sejladsskoler som de i hovedsagen omhandlede for skoler eller universiteter, hvor denne undervisning kan henhøre henholdsvis under programmer for sportslige aktiviteter eller under uddannelsen til sportslærer og indgår i karaktergivningen.
               
            
                  2)
               
               
                  Begrebet »nær tilknytning til beskyttelse af børn og unge« som omhandlet i artikel 132, stk. 1, litra h), i direktiv 2006/112 skal fortolkes således, at det ikke omfatter undervisning i surfing og sejlads udført af surf- og sejladsskoler som de i hovedsagen omhandlede, uafhængigt af, om denne undervisning finder sted i forbindelse med en klasserejse.
               
            
         (1)  EUT C 131 af 8.4.2019.